Chlausgedicht   Im Hochhuus da bin ich dihei,  und ha gwüss Sorge gha,  ob ächt de Chlaus im Tannwald uss  mich da au finde cha.    Jetz aber Chlaus bisch du ja da,  das macht mi würkli froh,  und morn verzell ich allne Lüüt  de Chlaus sig zue-mer cho.    So wäg em Folge stohts nid schlecht,  und d Eltere hönd gseit,  sie hebe au scho es guets Wort  für mich bi dier i-gleit.    Gäll Chlaus, du machsch kei langi Pflänz,  ich säg gwüss: «Dank ders Gott»,  und ich versprich dier, dass ich gärn  au wieder folge wott!